
Multi-Access Edge Computing and Deep Learning supported Collective Perception in a Cloud-in-the-Loop simulator

A felhő alapú számítástechnika világában az elmúlt évek során egyre nagyobb szerepet kezdett betölteni az Multi-Access Edge Computing (MEC). A MEC architektúrák decentralizált, lokális kiszolgálást biztosítanak, ezáltal megvalósítható a hardveres erőforrások elosztottsága, és a hálózati terheltség kiegyenlítése. Ötvözve a MEC koncepció előnyeit az 5G-s rendszerek szolgáltatásaival, rengeteg új használati eset valósítható meg. Ennek az egyik legnagyobb haszonélvezője az autóipar lehet, ahol a járműkommunikációs (V2X) szolgáltatásokból eredő nagy mennyiségű adat hatékony feldolgozására van szükség. Ezen a területen a MEC rendszerek legnagyobb előnyét az adja, hogy az információfeldolgozási feladatok kiszervezhetőek az edge erőforrásokra. Így lehetőség nyílik a szenzor adatok kollektív, fúzióval erősített feldolgozására. Az 5G és MEC rendszerek ötvözésével olyan használati esetek implementálására lesz lehetőség a jövőben, mint a valós idejű, nagy felbontású HAD térképek vagy az optimális járműforgalom-menedzsment. A V2X vonatkozású MEC alkalmazásokban a mesterséges intelligencia tölt majd be kiemelkedő szerepet, melynek nagy előnyét a kollektív adatgyűjtés, illetve adatfúzió és a felhasználói eszközök tehermentesítésének lehetősége adja.
Ezeknek a technológiáknak hatékony implementálása komplex feladat. A valós infrastruktúrákon, valós járművekkel végzett vizsgálatokat megelőzően az egyik legfontosabb lépés a MEC rendszerek tesztelése, validálása. Erre nyújt megoldást a Cloud-in-the-Loop (CiL) szimulációs keretrendszer, amely forgalomszimulátorból kinyert adatok alapján képes egy valós méretű, telco-grade szintű, Kubernetes alapú edge cloud infrastruktúrát vezényelni és azon nagyfelbontású mérési adatokat gyűjteni. A dolgozatban a célom a keretrendszert alkalmazva, a járművek által a MEC infrastruktúra felé továbbított videójel alapú szenzoradatfolyamot modellezve, egy valós, mély tanulás alapú objektumdetekciós modellt implementáló, saját fejlesztésű cloud-native alkalmazás gyakorlati vizsgálata autóipari felhasználás szempontjából. A mérések fókuszában a MEC rendszer által kiszolgált felhasználók (járművek) okozta háttérterhelés miatti teljesítménycsökkenés elemzése áll. A vizsgálatok során különböző járműforgalmi szituációkat implementálva az AI-alapú objektumdetekciós alkalmazás működését analizálom az edge csomópontok terheltségének, a hálózat bizonyos Quality of Service paramétereinek, és a cloud native működés különféle mechanizmusainak a szempontjából.



